उत्तर भारत में ई जाड़ा के समय उपजावल जाला। एकर लमहर नार-पात वाली लता होखे ले जे आमतौर पर छान-छप्पर पर चढ़ा दिहल जाला। पतई चाकर होले आ फूल पीयर रंग के होखे लें। फर जबले छोट रहे ला ओह पर रोआँ नियर होखे लें आ एकदम पुरहर हो के पाक जाए पर ई रोआँ गायब हो जालें आ उज्जर मोम नियर परत में बदल जालें। एही कारण एकरा के अंगरेजी में वैक्स गॉर्ड (वैक्स माने मोम) कहल जाला। एही परत के कारन एकरे पुरहर आ पाकल फर के काफी लमहर समय ले रखल जा सके ला ई लगभग साल भर ले ना खराब होखे ला।